**BASES PREMI RICARD VACCARO A L`ÈTICA I COMPROMÍS SOCIAL**

**Article 1. Objectiu del Premi**

El Premi Ricard Vaccaro és un reconeixement a activitats individuals o col·lectives que aporten o contribueixen a una millora en les condicions de vida de persones que tenen alguna discapacitat.

**Article 2. Persones o entitats destinatàries**

El Premi Ricard Vaccaro es concedeix a persones o entitats de caràcter no lucratiu. Poden ser objecte del Premi Ricard Vaccaro a l`Ètica i Compromís Social tant persones com entitats que reuneixin els requisits establerts a les bases específiques del premi (article 6). El “Premi Ricard Vaccaro a l`Ètica i Compromís Social” té una naturalesa honorífica i no genera cap dret econòmic ni té altre efecte jurídic.

**Article 3. Periodicitat del premi**

El guardó es concedeix cada dos anys, a través d’un procés de selecció realitzat per un jurat que es crearà específicament per a cada edició del Premi.

**Article 4. El guardó**

El Premi Ricard Vaccaro és un trofeu, elaborat en bronze, dissenyat especialment per a l’Observatori de la Discapacitat Física i constituirà el màxim reconeixement simbòlic atorgat per aquesta organització als guanyadors. La peça de forma piramidal se sustenta fixada de manera sòlida a la seva base, per elevar-se de manera imaginària. Metafòricament els valors que representa són els pilars en quÈ se sustenta la societat.

**Article 5. El jurat**

En aquesta primera edició del Premi, el jurat està constituït per representants de les entitats impulsores de l’ODF:

• El president de COCEMFE Barcelona o persona en qui delegui, que exercirà de president del jurat.

• La presidenta d’Amputats Sant Jordi o persona en qui delegui, que exercirà de vocal.

• El president de Natura i Salut o persona en qui delegui, que exercirà de Secretari del jurat.

• La presidenta de la Federació Catalana del Voluntariat Social, que exercirà de vocal.

• El Director General de Recursos Sanitaris del Departament de Salut o persona en qui delegui, que exercirà de vocal.

El jurat realitzarà la seva deliberació tenint en compte els criteris que s’indiquen a les bases específiques del premi. Les decisions del jurat es prendran per majoria. En cas que algun membre del jurat no pugui assistir a les reunions de deliberació podrà lliurar el seu vot amb antelació al president/a del Jurat. Les deliberacions del Jurant seran secretes.

La condició de membre del jurat és incompatible amb la possibilitat de presentació d’una candidatura per a l’obtenció del Premi Ricard Vaccaro.

**Article 6. Bases específiques del premi**

Les candidatures que seran objecte de deliberació per part del Consell Social poden ser presentades per part d’organitzacions del mateix Consell Social ó de Direcció de l’ODF, així com d’organitzacions externes. Cap de les organitzacions que formin part del jurat poden optar al Premi.

El període de presentació de candidatures serà anunciat per la Secretaria Tècnica de l’Observatori com a mínim un mes abans del lliurament del premi. La candidatura constarà d’un text justificatiu que argumenti el motiu pel qual es proposa que una determinada persona o entitat rebi el Premi Ricard Vaccaro a l`Ètica i Compromís Social. Aquest text justificatiu serà enviat per correu electrònic o correu ordinari a les adreces que la Secretaria Tècnica anunciï en el moment de la convocatòria del Premi.

Una setmana abans els membres del jurat es reuniran per tal de deliberar sobre les diferents candidatures i procediran a la votació secreta del guanyador/a. Tal com s’ha esmentat anteriorment, els criteris que han de guiar el lliurament del Premi a les candidatures presentades són la trajectòria de comportament ètic, socialment compromès i altruista, coherent amb la contribució al bé comú des de la perspectiva social i de la salut i la defensa dels drets de la igualtat i el respecte a la diferència. En concret, el Premi consta de dues categories que s’escolliran entre tres àmbits temàtics diferenciats

• La trajectòria d’un comportament ètic, socialment compromès i altruista, coherent amb la contribució al bé comú des de la perspectiva de l’àmbit social i de la salut.

• La defensa dels drets de la igualtat i el respecte a la diferència.

• El millor tractament bioètic de la discapacitat en les notícies aparegudes en els mitjans de comunicació.

Un cop realitzada la votació es comunicarà a la persona o entitat guanyadora la seva condició. En cas que aquesta persona o entitat renunciés al Premi, es realitzaria una nova deliberació per part del jurat entre les candidatures restants.